india vs sri lanka, 1st test: herath helps sl take sizeable lead
హెరాత్ అర్ధశతకం.. శ్రీలంకకు 122 పరుగుల ఆధిక్యం
కోల్‌కతా టెస్టులో శ్రీలంక మంచి ఆధిక్యమే సాధించింది.
TNN | Updated:
Nov 19, 2017, 01:32PM IST
కోల్&zwnj;కతా టెస్టులో శ్రీలంక మంచి ఆధిక్యమే సాధించింది. నాలుగో రోజు భారత బౌలర్లు పుంజుకున్నా ఆఖర్లో శ్రీలంక స్పిన్నర్ రంగన హెరాత్(67) అద్భుతంగా ఆడటంతో శ్రీలంక 294 పరుగులు సాధించి ఆలౌటయింది. 165/4 ఓవర్&zwnj;నైట్ స్కోరుతో నాలుగో రోజు ఆట ఆరంభించిన లంకను కెప్టెన్ దినేశ్ చండిమల్ (28), డిక్&zwnj;వెల్లా (35) ఆదుకున్నారు. మరో వికెట్ పడకుండా జాగ్రత్త పడ్డారు. వీరిద్దరూ క్రీజులో నిలదొక్కుకుంటున్న సమయంలో భారత బౌలర్లు షాకిచ్చారు. వరసగా మూడు ఓవర్లలో మూడు వికెట్లు పడగొట్టి లంకను ఇబ్బందుల్లోకి నెట్టారు.
ఆట 53వ ఓవర్లో మహమ్మద్ షమీ విసిరిన ఓ మంచి బంతికి డిక్&zwnj;వెల్లా ఔటయ్యాడు. సెకండ్ స్లిప్&zwnj;లో ఉన్న కోహ్లీకి క్యాచ్ ఇచ్చి పెవిలియన్&zwnj;కు చేరాడు. ఆ తరవాత ఓవర్లో దసున్ శనకను భువనేశ్వర్ బోల్తా కొట్టించాడు. ఖాతా తెరవకుండానే ఎల్బీడబ్ల్యూగా శనక వెనుదిరిగాడు. ఇక 55వ ఓవర్&zwnj;లో కెప్టెన్ చండీమల్&zwnj;ను షమీ ఔట్ చేశాడు. కీపర్ సాహాకు క్యాచ్ ఇచ్చిచండీమల్ ఔట్ అయ్యాడు. దీంతో 1 పరుగు వ్యవధిలోనే మూడు వికెట్లను శ్రీలంక కోల్పోయింది. చండీమల్ ఔటవడంతో క్రీజులోకి వచ్చిన రంగన హెరాత్.. భారత బౌలర్ల సహనాన్ని పరీక్షించాడు. పెరీరా, లక్మల్ సహాయంతో ఎడాపెడా షాట్లు కొడుతూ స్కోరు బోర్డును పరుగులు పెట్టించాడు. మొత్తం 9 బౌండరీలు బాదాడు. చివరికి భువనేశ్వర్ బౌలింగ్&zwnj;లో షమీకి క్యాచ్ ఇచ్చి వెనుదిరిగాడు.